Inšpektorat RS za varstvo pred naravnimi in drugimi nesrečami Izpostava Postojna, Kolodvorska 5, 6230 Postojna, izdaja na podlagi prvega odstavka 18. in 32. člena Zakona o inšpekcijskem nadzoru (Ur.l. RS, št. 43/07-UPB1 in 40/14) in 103. člena Zakona o varstvu pred naravnimi in drugimi nesrečami (Ur.l. RS, št. 51/06-UPB1 s spremembami in dopolnitvami) v zadevi varstva pred naravnimi in drugimi nesrečami zavezancu OBČINI AB, naslednjo
O   D   L   O   Č   B   O

1. OBČINA AB, (v nadaljevanju: zavezanec) mora zagotoviti usposabljanje naslednjih pripadnikov Civilne zaščite, ki še niso bili usposobljeni in sicer:

· člani štaba: AA,BB,CC,

· poverjeniki: DD, EE, FF, GG, HH,II
· ekipa za podporo: JJ, KK, LL, MM, NN, OO, PP, RR,

· ekipa prve pomoči: SS, ŠŠ, TT.
2. Rok za odpravo pomanjkljivosti je: 31. 12. 2025
3. O odpravi pomanjkljivosti mora zavezanec takoj po pretečenih rokih za odpravo pomanjkljivosti pisno obvestiti Inšpektorat RS za varstvo pred naravnimi in drugimi nesrečami, Izpostava Postojna, Kolodvorska 5, 6230 Postojna.

4. Pritožba zoper to odločbo ne zadrži njene izvršitve.

5. V tem postopku posebni stroški niso nastali.

O b r a z l o ž i t e v

Dne 24. 3. 2022 je bil pri zavezancu opravljen inšpekcijski nadzor s področja varstva pred naravnimi in drugimi nesrečami.  Predmet nadzora je bila normativna ureditev, načrt prevzema in razdelitve tablet kalijevega jodida, določitev načrta, ki se lahko uporablja v primeru terorističnega napada ter ustreznost tega načrta, organizacija, usposobljenost ter kadrovska in materialna popolnjenost in pregled evidenc zaklonišč in potrdil o primernosti zaklonišč v lasti občine. Ob nadzoru je bilo ugotovljeno, da nekateri pripadniki Civilne zaščite še niso opravili potrebnih usposabljanj, zato je bil na zapisnik o rednem inšpekcijskem nadzoru št. 0611-123/2022-1 z dne 24. 3. 2022 dan rok za odpravo pomanjkljivosti. V 22. členu Zakona o varstvu pred naravnimi in drugimi nesrečami (Ur.l. RS, št. 51/06-UPB1 s spremembami in dopolnitvami) je določeno, da se mora pripadnik Civilne zaščite usposabljati za opravljanje nalog v skladu s predpisi. V 111. členu istega zakona je določeno, da usposabljanje pripadnikov Civilne zaščite za opravljanje nalog v civilni zaščiti obsega uvajalno, temeljno in dopolnilno usposabljanje. V 36. členu Uredbe o organiziranju, opremljanju in usposabljanju sil za zaščito, reševanje in pomoč (Uradni list RS, št. 78/2025 s spremembami in dopolnitvami) je določeno, da usposabljanje pripadnikov Civilne zaščite organizirajo Uprava Republike Slovenije za zaščito in reševanje, občine ter gospodarske družbe, zavodi in druge organizacije ter državni organi, ki organizirajo Civilno zaščito.
Ob rednem inšpekcijskem nadzoru dne 24. 3. 2022 je bilo ugotovljeno, da nekatera potrdila o opravljenih usposabljanjih pripadnikov CZ niso bila predložena, ker jih hranijo pripadniki. Na zapisnik je bil dan ukrep, da se zagotovi dokazila o že opravljenih usposabljanjih pripadnikov Civilne zaščite. Zavezanec je na inšpektorat dostavil potrdila o opravljenih usposabljanjih pripadnikov CZ. 

Ob rednem inšpekcijskem nadzoru dne 24. 3. 2022 je bilo ugotovljeno tudi, da evidenca o udeležbi pripadnikov Civilne zaščite na usposabljanjih, vajah in drugih aktivnostih ni ažurirana, zato je bil na zapisnik dan ukrep, da se zagotoviti ažuriranje evidence o udeležbi pripadnikov Civilne zaščite na usposabljanjih, vajah in drugih aktivnostih in o tem poroča pristojni izpostavi URSZR v roku 30 dni po izvedeni aktivnosti. Zavezanec je inšpektorat obvestil o izpolnitvi tega ukrepa.

Ob rednem inšpekcijskem nadzoru dne 24. 3. 2022 je bilo ugotovljeno tudi, da so enote, službe in organi vodenja Civilne zaščite delno materialno popolnjeni skladno s predpisi, predložen je bil Načrt nabave manjkajočih sredstev iz materialne formacije z navedenimi roki nabave. Ob ponovnem inšpekcijskem nadzoru je zavezanec potrdil, da je zagotovil vsa manjkajoča materialno tehnična sredstva. 

Ob rednem inšpekcijskem nadzoru je bilo tudi ugotovljeno, da je urejena normativna ureditev, načrt prevzema in razdelitve tablet kalijevega jodida, določitev načrta, ki se lahko uporablja v primeru terorističnega napada ter ustreznost tega načrta, pregled evidenc zaklonišč in potrdil o primernosti zaklonišč v lasti občine in da v tem delu zavezanec ni kršil predpisov.

Rok za odpravo pomanjkljivosti je 31. 12. 2025.
V skladu z določili 29. člena ZIN mora zavezanec o odpravi pomanjkljivosti takoj po preteku roka obvestiti Inšpektorat RS za varstvo pred naravnimi in drugimi nesrečami, Izpostava Postojna, Kolodvorska 5, 6230 Postojna.

V skladu  z določili 30. člena ZIN  pritožba na odločbo ne zadrži njene izvršitve.
Skladno s 118. členom Zakona s splošnem upravnem postopku (Ur.l. RS, št. 24/06 – UPB2 s spremembami in dopolnitvami) posebni stroški v tem postopku niso nastali.

Odločba je izdana po uradni dolžnosti in je v skladu z določili 22. člena Zakona o upravnih taksah (Ur.l. RS, št. 106/10-UPB 5 in 32/16)  oproščena plačila takse.

Pouk o pravnem sredstvu: Zoper to odločbo je dopustna pritožba v roku 15 dni po prejemu te odločbe ministru za obrambo, Vojkova cesta 55, Ljubljana. Pritožba se vloži ali da ustno na zapisnik neposredno pri organu, ki je odločbo izdal.
Zavezanec je prejel fizično kopijo odločbe v elektronski obliki. Zavezanec lahko zahteva, da se mu pošlje izvirnik na elektronski naslov ali potrdi skladnost kopije z izvirnikom. Uveljavljanje te zahteve ne vpliva na pravni položaj oziroma tek roka, ki je začel teči z vročitvijo kopije (drugi odstavek 65.b člena Uredbe o upravnem poslovanju, Ur.l. RS, št. 9/18 s spremembami in dopolnitvami).

VROČENO:

- občina AB (osebno po ZUP-u)                                                           INŠPEKTORICA           

